[image: ] 
บันทึกข้อความ
ส่วนราชการ…..องค์การบริหารส่วนตำบลกะหรอ (สำนักงานปลัด)  
ที่  นศ ๗๒๔๐๑/ -                		 วันที่          พฤษภาคม   2560
เรื่อง  รายงานผลการเข้าร่วมโครงการฝึกอบรมการใช้สิทธิเบิกจ่ายตรงตามระเบียบกระทรวงมหาดไทยว่าด้วย เงินสวัสดิการเกี่ยวกับการรักษาพยาบาลข้าราชการส่วนท้องถิ่น และการเบิกจ่ายค่ารักษาพยาบาลของพนักงานจ้างตาม พรบ.ประกันสังคม  
เรียน  นายกองค์การบริหารส่วนตำบลกะหรอ
		ตามที่นายกองค์การบริหารส่วนตำบลกะหรอ  ได้พิจารณาอนุมัติให้เข้าร่วมอบรม  ตามคำสั่ง อบต.กะหรอ ที่  166/2560  ลงวันที่ 19 เมษายน  2560  ข้าพเจ้า นางสาวจิรา  ทองบางพระ  ตำแหน่ง นักทรัพยากรบุคคลชำนาญการ  สังกัด สำนักงานปลัด องค์การบริหารส่วนตำบลกะหรอ เข้ารับการอบรมหลักสูตรการใช้สิทธิ์เบิกจ่ายตรงตามระเบียบกระทรวงมหาดไทยว่าด้วยเงินสวัสดิการเกี่ยวกับการรักษาพยาบาลข้าราชการส่วนท้องถิ่น และการเบิกจ่ายค่ารักษาพยาบาลของพนักงานจ้างตามพระราชบัญญัติประกันสังคม  ระหว่างวันที่     28 - 30 เมษายน 2560 ณ  โรงแรมบรรจงบุรี  อำเภอเมืองฯ  จังหวัดสุราษฏร์ธานี   ซึ่งจัดโดยสำนักงานหลักประกันสุขภาพแห่งชาติ ร่วมกับมหาวิทยาลัยสุโขทัยธรรมาธิราช  นั้น
		บัดนี้ ข้าพเจ้าได้เดินทางกลับมาจากการเข้ารับการอบรมหลักสูตรดังกล่าว ข้างต้นแล้วจึงขอรายงานผลการเข้ารับการอบรมตามแบบที่กำหนด เพื่อให้นายกองค์การบริหารส่วนตำบลกะหรอ ผู้บังคับบัญชาตามลำดับชั้นและพนักงานส่วนตำบลทุกท่านทราบ รายละเอียดได้แนบท้ายบันทึกข้อความนี้แล้ว
		จึงเรียนมาเพื่อโปรดทราบและพิจารณาต่อไป

(ลงชื่อ)                            ผู้รายงาน
                                                    (นางสาวจิรา  ทองบางพระ)
				       นักทรัพยากรบุคคลชำนาญการ

							……………………………………….

							(นางสาวจันทร์ทิพย์  ชัยชนะ)
					       หัวหน้าสำนักปลัดองค์การบริหารส่วนตำบลกะกรอ


……………………………………….					  ……………………………………………
สิบเอก……………………………					
           (กำแหง  กรงกรด)					     (นายมนัสพงค์  สุทธิเดช)
ปลัดองค์การบริหารส่วนตำบลกะหรอ			      นายกองค์การบริหารส่วนตำบลกะหรอ


แบบรายงานสรุปผลการเข้ารับการอบรม
องค์การบริหารส่วนตำบลกะหรอ  อำเภอนบพิตำ  จังหวัดนครศรีธรรมราช

โครงการ/หลักสูตร/เรื่อง หลักสูตรการใช้สิทธิ์เบิกจ่ายตรงตามระเบียบกระทรวงมหาดไทยว่าด้วยเงิน
สวัสดิการเกี่ยวกับการรักษาพยาบาลข้าราชการส่วนท้องถิ่น และการเบิกจ่ายค่ารักษาพยาบาลของพนักงานจ้างตามพระราชบัญญัติประกันสังคม
ชื่อ – สกุล นางสาวจิรา  ทองบางพระ   ตำแหน่ง  นักทรัพยากรบุคคลชำนาญการ   สังกัด   อบต.กะหรอ
๑. จำนวนผู้เข้ารับการอบรมในครั้งนี้ :	ประมาณจำนวน   140     คน
๒. ผู้เข้ารับการอบรมในครั้งนี้ : ๑. ข้าราชการในสังกัดองค์กรปกครองส่วนท้องถิ่น/ครูศูนย์พัฒนาเด็กเล็ก/ผู้ช่วยผู้ดูแลเด็ก
			        ๒. ข้าราชการ/พนักงาน/พนักงานจ้าง
๓. ระยะเวลาการฝึกอบรม : วันที่  28-30 เมษายน  2560
๔. สถานที่อบรม : ณ โรงแรมบรรจงบุรี   อำเภอเมืองฯ  จังหวัดสุราษฏร์ธานี 
๕. วิทยากรมาให้ความรู้ : ๑. นายสุรศักดิ์ วงษ์อำไพวรรณ   อุปนายกสมาคมข้าราชการส่วนท้องถิ่นแห่ง
ประเทศไทย
			  ๒. นายทวีสา  เครือแพ  	ผู้อำนวยการสำนักงานหลักประกันสุขภาพ
แห่งชาติ เขต 11 สุราษฎร์ธานี
			  ๓. อ.รชตะ  อุ่นสุข   		นิติกรชำนาญการ  กองสวัสดิการรักษาพยาบาล 
กรมบัญชีกลาง กระทรวงการคลัง
			  4. สำนักบริหารการจัดสรรและชดเชยค่าบริการ 
สำนักงานหลักประกันสุขภาพแห่งชาติ
			  5. ประกันสังคมจังหวัดสุราษฏร์ธานี   
๖. เอกสารที่ได้รับจากการอบรม : ๑. เอกสารบรรยายหลักสูตร 2. รวมกฎหมาย   
๗. งบประมาณที่ใช้ไป : ค่าธรรมเนียมลงทะเบียน  จำนวน  3,900.-บาท
๘. ได้รับความรู้อะไรจากการเข้าอบรม ประชุม สัมมนา :    	
ระบบหลักประกันสุขภาพของประเทศไทย 
แบ่งออกเป็น  6  ประเภท
	- สิทธิราชการ (กรมบัญชีกลาง)
	-สิทธิท้องถิ่น
	-สิทธิรัฐวิสาหกิจ
	-สิทธิองค์กรอิสระ
	-สิทธิประกันสังคม
	-สิทธิบัตรทอง(สปสช.)




หลักการเบิกค่ารักษาพยาบาลกรณีต่างๆ 	
ผู้มีสิทธิและบุคคลในครอบครัว 
	ผู้มีสิทธิ  คือ  เจ้าของสิทธิ/ผู้ทรงสิทธิ สิทธิเกิดจากบุคคลดังกล่าว  ได้แก่  ข้าราชการ ลูกจ้างประจำ ผู้รับบำนาญปกติ ลูกจ้างชาวต่างชาติ 
	บุคคลในครอบครัว  คือ  ผู้อาศัยสิทธิ ชอบด้วยกฎหมาย (มีหลักฐานทางราชการรับรอง)  ได้แก่  บุตร(3 คน)  บิดา  มารดา คู่สมรส 
การเกิดสิทธิและหมดสิทธิ
	ผู้มีสิทธิ  
-เกิดสิทธิ  เมื่อ  วันเข้ารับราชการ  วันรับบำนาญ วันลาออก วันเกษียณ  
  	-หมดสิทธิ  เมื่อ  วันเสียชีวิต  ไล่ออก  พักราชการ
	1.  มารดา(ชอบด้วยกฎหมาย) จะต้องมีเอกสารได้แก่  สูติบัตร(ผู้มีสิทธิ) ทะเบียนบ้าน(ผู้มีสิทธิ)
	2.  บิดา (ชอบด้วยกฎหมาย)จะต้องมีเอกสารอย่างใดอย่างหนึ่ง ได้แก่   ทะเบียนรับรองบุตร (คร.11)  ทะเบียนสมรส (บิดา-มารดา) คำสั่งศาล (ผู้มีสิทธิ)
	3.  คู่สมรส จะต้องมี  ทะเบียนสมรส (ไทย) ทะเบียนสมรสต่างประเทศ ต้องชอบด้วยกฎหมาย (สถานทูต /กงสุล/กระทรวงการต่างประเทศ
	4.  บุตร(ญ) จะต้องมี  สูติบัตร ทะเบียนบ้านบุตร (ชอบด้วยกฎหมาย)
	5.  บุตร(ชาย) จะต้องมี  ทะเบียนรับรองบุตร (คร.11) /ทะเบียนสมรส /คำสั่งศาล (ชอบด้วยกฎหมาย)
	บุตรชอบด้วยกฎหมาย ลำดับที่ 1-3  เกิดสิทธิ  เมื่อ คลอด  หมดสิทธิ เมื่อ บรรลุนิติภาวะ  (การบรรลุนิติภาวะ คือ  อายุครบ 20 ปี บริบูรณ์ หรือ จดทะเบียนสมรส 
**เงื่อนไขของบุตรชอบด้วยกฎหมาย**  
	เรียงลำดับการเกิด  ไม่รวมบุตรบุญธรรม  แทนที่เฉพาะตายก่อนบรรลุนิติภาวะ  บุตรไร้/เสมือนไร้ความสามารถ 
แนวคิดในการเบิกจ่ายค่ารักษาพยาบาล
	การสร้างเสริมป้องกันโรค
	การรักษาพยาบาล

	การสร้างเสริมสุขภาพ ป้องกันโรค และการตรวจสุขภาพประจำปีที่จำเป็นและเหมาะสม
	เพื่อให้ผู้ป่วยฟื้นคืนสภาพหายจากความเจ็บป่วยโดยการรักษาพยาบาลที่เป็นมาตรฐาน มิใช่การทดลอง/วิจัย 



การแต่งตั้งนายทะเบียน ตามระเบียบ มท.57
1.นายทะเบียน  ให้ปลัด อปท.เป็นนายทะเบียนบุคลากร  มีหน้าที่ ในการดำเนินการตรวจสอบความถูกต้องของข้อมูลผู้มีสิทธิ รวมทั้งให้ความเห็นชอบและรับรองการมีสิทธิของผู้มีสิทธิและบุคคลในครอบครัวในโปรแกรมระบบทะเบียนบุคลากร อปท. 
2.เจ้าหน้าที่ทะเบียนและเจ้าหน้าที่การเงิน  
	-เจ้าหน้าที่ทะเบียน งานบุคคล ทำหน้าที่ในการช่วยเหลือนายทะเบียน ลงทะเบียน ปรับปรุง แก้ไข เพิ่มเติมผู้มีสิทธิและบุคคลในครอบครัว
	-เจ้าหน้าที่ทะเบียน งานคลัง ทำหน้าที่ บันทึกข้อมูลการส่งเบิกเงินเกี่ยวกับการชดเชยกรณีผู้มีสิทธิสำรองจ่ายค่ารักษาพยาบาล 
การย้ายหน่วยงาน
การย้ายหน่วยงาน(ปลายทาง)  การย้ายหน่วยงานของผู้มีสิทธิ โดยต้นสังกัดใหม่ เป็นผู้ทำรายการย้ายหน่วยงาน  กรณีใบเสร็จที่เกิดขึ้นระหว่างการย้ายหน่วยงาน ให้ส่งเบิกใบเสร็จที่ต้นสังกัดที่บุคลากรมีฐานะ อนุมัติใช้งานอยู่ในระบบ 

ขั้นตอนการลงทะเบียนผู้มีสิทธิ
1.นำหลักฐานยื่นต่อนายทะเบียนหน่วยเบิก   ตรวจสอบความถูกต้อง สมบูรณ์ของหลักฐาน
2.นายทะเบียนอนุมัติ จนท.ทะเบียนบันทึกผ่านระบบในเว็บลงทะเบียน อปท. 
3.สิทธิยังไม่เกิดทันที หน่วยบริการจะเห็นข้อมูลปรากฏบนเว็บไซต์ สปสช.

การขอสิทธิเบิกจ่ายตรง
การยื่นเอกสารลงทะเบียนเบิกจ่ายตรง(สแกนนิ้ว)ในสถานพยาบาล 
	ตรวจสอบแล้วมีชื่อ นำบัตรประชาชนสมัครลงทะเบียน ณ สถานพยาบาลของรัฐและสแกนนิ้วมือ การลงทะเบียนเบิกจ่ายตรงสามารถลงได้มากกว่า 1 แห่ง จะเข้ารับการรักษาก่อนสิทธิจะถูกตามระยะรอบที่กำหนด (วันที่ 4 และ 18 ของเดือน) ในระหว่างรอการมีสิทธิเบิกจ่ายตรงตามรอบ ผู้มีสิทธิสามารถใช้สิทธิเบิกจ่ายตรงโดยให้สถานพยาบาลขอเลขอนุมัติในโปรแกรมที่กำหนด 
	กรณีเด็กอายุต่ำกว่า 7 ปี  ให้ใช้สูติบัตรแทนในการลงทะเบียนและสแกนนิ้วมือ 
	กรณีที่ตรวจสอบแล้วไม่มีชื่อ ให้ข้าราชการ พนักงานฯ ลูกจ้างประจำ ผู้รับเบี้ยหวัดบำนาญ และบุคคลในครอบครัว ติดต่อนายทะเบียนของส่วนราชการที่ตนสังกัดอยู่ เพื่อทำการปรับปรุงข้อมูลในฐานข้อมูลผู้มีสิทธิ หลังจากมีชื่อในฐานข้อมูลฯ แล้วจึงจะสามารถสมัครลงทะเบียนเบิกจ่ายตรงได้ 
	กรณีผู้ป่วยใน  ยังไม่ได้ลงทะเบียนหรือสิทธิยังไม่เกิด ทางสถานพยาบาลจะขอหนังสือรับรองสิทธิจากต้นสังกัด ผู้มีสิทธิไม่ต้องสำรองจ่าย

การเบิกจ่ายในระบบเบิกจ่ายตรง
เงื่อนไขการเข้ารับบริการ  
ผู้ป่วยนอก  - ต้องลงทะเบียนเบิกจ่ายตรงกับสถานพยาบาล หรือกรณียังไม่ได้ลงทะเบียนเบิกจ่ายตรง ให้ดำเนินการขอเลขอนุมัติเทียบเท่ากรณีฉุกเฉิน และส่งเบิกในโปรแกรม e-claim  โดยให้อยู่ในการบริหารจัดการของสถานพยาบาล 
· หากผู้ป่วยยังไม่ได้ลงทะเบียนสิทธิให้สำรองจ่ายและนำใบเสร็จรับเงินไปเบิกที่ต้นสังกัด (ยกเว้นกรณีเบิกยากลุ่มที่ต้องขออนุมัติก่อนการใช้ยา ไม่สามารถเบิกในระบบใบเสร็จได้) 
ผู้ป่วยใน   สถานพยาบาลต้องขอเลขอนุมัติทุกครั้งที่เข้ารับบริการ  หากยังไม่ได้ลงทะเบียนเบิกจ่ายตรงให้สถานพยาบาลใช้หนังสือรับรองสิทธิขอเลขอนุมัติในโปรแกรม NHSO Client และส่งเบิกในระบบโปรแกรม e-claim 





การเบิกจ่ายในระบบใบเสร็จรับเงิน
	เบิกใบเสร็จได้
	เบิกใบเสร็จไม่ได้

	เข้ารับบริการเป็นผู้ป่วยนอกทั่วไป 
กรณีเข้ารับบริการกรณีฉุกเฉิน ที่สถานพยาบาลของเอกชน เป็น ผู้ป่วยใน
ผู้ป่วยฟอกเลือดด้วยเครื่องไตเทียม (กรณีเข้ารับบริการในสถานพยาบาลเอกชนต้องมีการส่งตัว) 
กรณีตรวจสุขภาพประจำปี (เฉพาะเจ้าของสิทธิเท่านั้น) 
ส่วนต่างจากสิทธิประกันสังคม 

	-กรณีเข้ารับบริการสถานพยาบาลของรัฐ กรณีผู้ป่วยใน(อนุโลมในกรณีที่ไม่สามารถเบิกในระบบจ่ายตรงได้และต้องชี้แจงเป็นกรณี) 
-กรณีเข้ารับบริการกรณีฉุกเฉินสถานพยาบาลเอกชน (เป็นผู้ป่วยนอก 
-ยาที่ต้องขอเลขอนุมัติก่อนการใช้ยา 
-ค่าพาหนะส่งต่อ
-ยาคุมกำเนิด(วางแผนครอบครัว)
-ยาวิตามิน(มิใช่การรักษา) 



การตรวจสุขภาพประจำปี 
	ผู้มีสิทธิ สามารถตรวจสุขภาพประจำปีได้ ปีละ 1 ครั้ง   ถ้ามีอายุต่ำกว่า 35 ปี ตรวจได้  7 รายการ  ถ้ามีอายุมากกว่า 35 ปี ตรวจได้ 16  รายการ  
ระบบเบิกจ่ายตรง  
ผู้มีสิทธิ ลงทะเบียนใช้สิทธิผู้ป่วยนอก  ใน รพ.รัฐได้ทุกแห่ง แต่ผู้ป่วยในไม่ต้องสมัครใช้ได้ทันที 
กรณีผู้ป่วยใน  ค่าห้องและค่าอาหาร 
	การนับวันนอน นับตั้งแต่เวลาที่สถานพยาบาลรับผู้ป่วยเป็นผู้ป่วยใน โดยคิด 24 ชั่วโมง เป็น 1 วัน เศษของชั่วโมง หากเกิน 6 ชั่วโมงให้คิดเป็น 1 วัน  (อ้างถึง หนังสือกรมบัญชีกลาง ด่วนที่สุดที่  กค 0422.2/พิเศษ ว2 ลว. 4 ธันวาคม 2556) 
อวัยวะเทียมและอุปกรณ์ในการบำบัดโรค   เบิกได้ตามรายการและไม่เกินอัตราที่กำหนด  เฉพาะเบิกจ่ายตรงเท่านั้น  หากมีใบเสร็จต้องขอตกลง
ค่ายาและสารอาหารทางเส้นเลือด  
	มีคุณสมบัติในการรักษาโรค  ไม่เสริมสวย ไม่ป้องกัน อยู่ในบัญชียาหลักแห่งชาติ  ถ้าเป็นยานอกบัญชีหลักแหล่งชาติ เบิกได้แพทย์ผู้รักษาต้องออกหนังสือรับรองระบุเหตุผล

ข้อยกเว้น 
1.ยามะเร็ง 6 ชนิด  ได้แก่  Imatinib  Rituximab Trastuzumab Bivacizumab Erlotinib Gefitinib 
2.ยารักษากลุ่มโรครูมาติก และสะเก็ดเงิน  ต้องเบิกจ่ายตรง 
3.ยาสมุนไพร  เช่น เจลพริก น้ำมันไพล ยานวด เบิกได้ คนละ 1 รายการ ไม่เกิน 1 หลอด หรือขวดต่อเดือน 
4.วิตามินและแร่ธาตุ มีการขึ้นท่ะเบียนเป็นยากับ อย. มีคุณสมบัติในการบำบัดรักษาโรค อยู่ในบัญชียาหลักแห่งชาติ 
5.ยาข้อเข่าเสื่อม  
1. กลูโคซามีน ให้เบิกจ่ายตรง ตามราชวิทยาลัยแพทย์ออโธปิดิกส์  
2.คอนดรอยตินซัลเฟตและไดอะเซอเรน วีธีการเบิกจ่าย คือ จ่ายตรง  ตาม ว.111
เวชภัณฑ์ที่ไม่ใช่ยา
-ผู้ป่วยใน รวมอยู่ใน DRGs  
-ผู้ป่วยนอก  
-ใช้ในสถานพยาบาล  เบิกได้ตามที่สถานพยาบาลเรียกเก็บเว้นแต่รายการที่กรมบัญชีกลางกำหนด
-ใช้นอกสถานพยาบาล เบิกได้ 4 รายการ(ว118) ได้แก่  สายให้อาหารผ่านรูจมูก  ถุงเก็บสิ่งขับถ่ายจากลำไส้ สายสวนปัสสาวะ  ถุงเก็บปัสสาวะ  และสารหนึด (ว492) 

ค่าบริการฝังเข็มและค่าบริการการให้การบำบัดของผู้ประกอบโรคศิลปะอื่น 
	-ค่าบริการฝังเข็ม (58001)   ถ้ามี 2 รายการ เบิกได้ 1 รายการ 
	-ค่าบริการบำบัดรักษาโรคด้วยวิธีการแพทย์แผนไทย  ได้แก่  ค่าประคบสมุนไพร ค่านวด ค่าอบไอน้ำสมุนไพร ค่านวดพร้อมประคบสมุนไพร ค่าทับหม้อเกลือเพื่อการฟื้นฟูมารดาหลังคลอด (ลูกประคบสมุนไพร เบิกไม่ได้) 
	กรณีตัวอย่าง 
เช่น  ผู้มีสิทธิหลักการใช้สิทธิประกันสังคม   และมีการจ่ายค่าห้องเพิ่ม  ไม่สามารถนำใบเสร็จมาเบิกกับทางหน่วยงาน อปท.ได้ แม้จะเป็นสิทธิรองก็ตาม 

	ผู้ประกันตน
	นายจ้าง
	

	ประสบอันตรายหรือ เจ็บป่วย
	225
	225
	การบริการทางการแพทย์จนสิ้นสุดการรักษา รวมการบำบัดทดแทนกรณีไตวายเรื้อรังระยะสุดท้าย ปลูกถ่ายไขกระดูก การผ่าตัดปลูกถ่ายอวัยวะ (หัวใจ ปอด ตับ ตับอ่อน ) เปลี่ยนอวัยวะกระจกตา อวัยวะและอุปกรณ์ในการบำบัดรักษาโรค บริการด้านทันตกรรม และเงินทดแทนการขาดรายได้ 

	ทุพพลภาพ
	
	
	ค่ารักษาพยาบาล+เงินทดแทนการขาดรายได้ ไม่เกิน40,000 บาทต่อราย

	ตาย
	
	
	ค่าทำศพ 40,000+เงินสงเคราะห์

	คลอดบุตร
	
	
	ค่าคลอดบุตรเหมาจ่ายไม่จำกัดจำนวนครั้ง เบิกได้ 13,000 บาท /ครั้ง

	สงเคราะห์บุตร
	450
	450
	บุตรตั้งแต่แรกเกิดถึง 6 ปีบริบูรณ์ จะได้รับเงินสงเคราะห์บุตร 400 บาท /คน/เดือน คราวละไม่เกิน 3 คน 

	ชราภาพ
	450
	450
	อายุ ครบ 55 ปี สมทบไม่ครบ 180 เดือน (15 ปี) ได้บำเหน็จ อายุครบ 55 ปี  สมทบตั้งแต่ 180 เดือน ขึ้นไป ได้บำนาญ  ถ้าค่าจ้าง 15,000 บาท จะได้บำนาญ(เดือนละ 3,000 บาท ตลอดชีวิต ทุกๆ1 ปี ที่สมทบเพิ่มจะได้เงินเพิ่มอีกเดือนละ 225 บาท ตลอดชีวิต) 
สูตรคำนวณเงินชราภาพ  =ค่าจ้างเฉลี่ย 60 เดือน สุดท้าย คูณด้วย 20 % (+จำนวน % ที่เพิ่มให้อีกปีละ 1.5%) 

	ว่างงาน
	75
	75
	เลิกจ้าง  ได้เงินทดแทน 50% ของค่าจ้างปีละไม่เกิน 180 วัน (6 เดือน) 
ลาออก ได้เงินทดแทน 30% ของค่าจ้าง ปีละไม่เกิน 90 วัน (3 เดือน) 
เหตุสุดวิสัย ได้เงินทดแทน 50% ของค่าจ้าง ไม่เกิน 180 วัน




กรณีทันตกรรม จะได้รับค่าบริการทางการแพทย์เท่าที่จ่ายจริงตามความจำเป็นในอัตราไม่เกิน 900 บาทต่อปี
ผู้ประกันตนหญิง สามารถเบิกค่าคลอดบุตรได้ 13,000 บาท และรับเงินสงเคราะห์การหยุดงานเพื่อการคลอดบุตรอีก ร้อยละ 50 ของค่าจ้าง เฉลี่ย 90 วัน เบิกได้ไม่เกิน 2 ครั้ง 

๙. ความรู้ที่ได้นำไปปฏิบัติในตำแหน่งหน้าที่อย่างไร :
	  - สามารถนำความรู้ที่ได้รับจาการฝึกอบรม มาปฏิบัติงานภายในองค์การบริหารส่วนตำบลกะหรอได้อย่างถูกต้อง และเป็นไปตามระเบียบหรือกฎหมายที่เกี่ยวข้อง

๑๐. ปัญหา/อุปสรรคที่เจอจากการอบรม  :
	-
๑๑. ความต้องการสนับสนุนจากผู้บังคับบัญชา  :
	ควรจะให้ทุกส่วนราชการเข้ารับการฝึกอบรม
๑๒. ข้อเสนอแนะ  :
	ควรให้บุคลากรในองค์การบริหารส่วนตำบลกะหรอ เข้ารับการฝึกอบรมหลักสูตรในลักษณะเช่นนี้อย่างต่อเนื่อง เพื่อจะทำให้บุคลากรได้เข้าใจในการเบิกจ่ายระบบจ่ายตรง 


				(ลงชื่อ)..........................................ผู้รายงาน
				       (นางสาวจิรา  ทองบางพระ)
				   นักทรัพยากรบุคคลชำนาญการ

